CELEX: 62017TN0298
Language: hr
Date: 2017-05-11 00:00:00
Title: Predmet T-298/17: Tužba podnesena 11. svibnja 2017. – Iordachescu i dr. protiv Parlamenta i dr.

7.8.2017   
            
            
               HR
            
            
               Službeni list Europske unije
            
            
               C 256/30
            
         Tužba podnesena 11. svibnja 2017. – Iordachescu i dr. protiv Parlamenta i dr.
   (Predmet T-298/17)
   (2017/C 256/36)
   Jezik postupka: rumunjski
   
      Stranke
   
   
      Tužitelji: Adrian Iordachescu (Bukurešt, Rumunjska), Florina Iordachescu (Bukurešt), Mihaela Iordachescu (Bukurešt), Cristinel Iordachescu (Bukurešt) (zastupnik: A. Cuculis, odvjetnik)
   
      Tuženici: Europski parlament, Vijeće Europske unije, Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               djelomično poništi Direktivu 2014/40/EU, članak 10. i Prilog II „galerija slika” osobito u pogledu piktograma iz odjeljka WARNING 5 „Set 1 Image”;
            
         
               —
            
            
               podredno, djelomično izmijeni Direktivu 2014/40, članak 10. i Prilog II koje je odobrila Europska komisija u pogledu nepostojanja ikakvog upućivanja na pakiranjima cigareta na informativnu poveznicu ili „disclaimer” u odnosu na fotografije koje se pojavljuju na pakiranjima cigareta i stavljanja na sva pakiranja cigareta u Europskoj uniji upozorenja glede slika koje se pojavljuju na pakiranjima cigareta, s posebnim upućivanjem na poveznicu putem koje se mogu pročitati informacije o slikama koje se pojavljuju na tim pakiranjima u svrhu uklanjanja svake sumnje;
            
         
               —
            
            
               izmijeni način davanja pristanka osoba koje se pojavljuju na tim pakiranjima cigareta na način da osobe koje će se pojaviti na pakiranjima cigareta moraju dati pristanak za objavu pravog imena i osobnih medicinskih podataka kako ne bi došlo do zamjene i kako ne bi došlo do druge zabune u vezi osoba koje se pojavljuju na tim pakiranjima cigareta, te da osiguraju da osobni i medicinski podaci čine dio poveznice na koju se upućuju osobe koje žele znati identitet/povijest bolesti subjekata koji se pojavljuju na pakiranjima cigareta;
            
         
               —
            
            
               naloži objema institucijama, zajedno s Europskom komisijom, da predoče primjerak sukladan originalu pristanka koji je dala osoba koja se pojavljuje na nizu slika pod brojem 5, serija 1, bez prikrivanja osobnih podataka, i slike koje se odnose na dani pristanak kako bi se moglo provesti kazneno vještačenje na slikama;
            
         
               —
            
            
               naloži tuženicima plaćanje iznosa od 1 000 000 eura na ime naknade neimovinske štete utvrđene na temelju duševne boli koju je uzrokovalo pojavljivanje takve slike u relativno kratkom razdoblju od smrti oca tužiteljâ i duševne boli uzrokovane prikrivanjem informacija koje su mogle razjasniti situaciju čovjeka na pakiranjima cigareta zbog čega bi duševna bol obitelji puno kraće trajala.
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu tužbeni razlog koji se odnosi na učinke Direktive 2014/40/EU na njihov svakodnevni život s obzirom na anksioznost koju izaziva sličnost osobe na pakiranju cigareta s njihovim preminulim ocem.